CELEX: 32008R0535
Language: bg
Date: 2008-06-13 00:00:00
Title: Регламент (ЕО) № 535/2008 на Комисията от 13 юни 2008 година за определяне на подробни правила за прилагане на Регламент (ЕО) № 708/2007 на Съвета относно използването в аквакултурите на чуждоземни и неприсъстващи в района видове

14.6.2008   
            
            
               BG
            
            
               Официален вестник на Европейския съюз
            
            
               L 156/6
            
         
      РЕГЛАМЕНТ (ЕО) № 535/2008 НА КОМИСИЯТА
   
   от 13 юни 2008 година
   за определяне на подробни правила за прилагане на Регламент (ЕО) № 708/2007 на Съвета относно използването в аквакултурите на чуждоземни и неприсъстващи в района видове
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 708/2007 на Съвета от 11 юни 2007 г. относно използването в аквакултурите на чуждоземни и неприсъстващи в района видове (1), и по-специално член 23 и член 24, параграф 3 от него,
   като има предвид, че:
   
               (1)
            
            
               Регламент (ЕО) № 708/2007 създава рамка, уреждаща практиките, използвани в аквакултурите във връзка с чуждоземни и неприсъстващи в района видове, за да се оцени и сведе до минимум възможното въздействие на тези и други свързани нецелеви видове върху водните местообитания. Той предвижда, inter alia, да се приемат подробни правила за прилагане на условията, необходими за добавяне на видове в приложение IV към гореспоменатия регламент.
            
         
               (2)
            
            
               Следователно е уместно да се създаде прозрачна процедура с цел оценяване на исканията на държавите-членки за добавяне на видове в приложение IV към Регламент (ЕО) № 708/2007. По-специално е необходимо допълнително да се изяснят и определят условията, предвидени в член 24, параграф 2 от Регламент (ЕО) № 708/2007, и да се определи информацията, която държавите-членки следва да осигуряват, за да обосноват своите искания за добавяне на видове.
            
         
               (3)
            
            
               Освен това, Регламент (ЕО) № 708/2007 предвижда, че може да бъде разработена специфична информационна система, за да се позволи на държавите-членки да споделят информацията от регистрите, отнасяща се до чуждоземни и неприсъстващи в района видове в аквакултурите.
            
         
               (4)
            
            
               Следователно е необходимо да се разработят общи стандарти по информатика и език за комуникация, които да бъдат използвани от държавите-членки, с цел споделяне на минимум от данни, съдържани в техните национални регистри на въвежданията и преместванията. Следва да бъдат създадени разпоредби с цел подпомагане на хармонизирането на информационните системи, които ще се въвеждат в държавите-членки.
            
         
               (5)
            
            
               Мерките, предвидени в настоящия регламент, са в съответствие със становището на Комитета по рибарство и аквакултури,
            
         ПРИЕ НАСТОЯЩИЯ РЕГЛАМЕНТ:
   Член 1
   Настоящият регламент определя подробни правила за прилагане на условията за добавяне на видове в приложение IV към Регламент (ЕО) № 708/2007 и относно разработването на специфична информационна система, засягаща разрешенията за въвеждания и премествания на чуждоземни и неприсъстващи в района видове в аквакултурите.
   Член 2
   За целите на член 24, параграф 2 от Регламент (ЕО) № 708/2007:
   
               а)
            
            
               
                  „дълго (по отношение на жизнения му цикъл)“ означава минимален период от 10 години след завършването на два производствени цикъла;
            
         
               б)
            
            
               
                  „неблагоприятно въздействие“ означава случай, в който научните доказателства показват, че даден воден вид, след въвеждането му в определена държава-членка, причинява inter alia значителни:
               
                           i)
                        
                        
                           деградиране на местообитанието;
                        
                     
                           ii)
                        
                        
                           конкуренция с местни видове за хабитат за размножаване;
                        
                     
                           iii)
                        
                        
                           кръстосване с местни видове, застрашаващо чистотата на видовете;
                        
                     
                           iv)
                        
                        
                           хищничество към популации на местни видове, което води до тяхното намаляване;
                        
                     
                           v)
                        
                        
                           изчерпване на естествените хранителни ресурси;
                        
                     
                           vi)
                        
                        
                           разпространяване на зарази и нови патогенни организми в дивите водни организми и екосистеми.
                        
                     
         Член 3
   1.   Държавите-членки подават искания до комисията за добавяне на видове в списъка на видовете, определен в приложение IV към Регламент (ЕО) № 708/2007.
   2.   По-горните искания се изпращат на Комисията, заедно с листовка с данни, даваща следната информация:
   
               а)
            
            
               научното наименование на видовете;
            
         
               б)
            
            
               географското разпространение;
            
         
               в)
            
            
               местообитанието и биологичните особености;
            
         
               г)
            
            
               производството на аквакултури;
            
         
               д)
            
            
               въздействието на въвежданията;
            
         
               е)
            
            
               факторите, които е вероятно да повлияят на разпространението и разпределението;
            
         
               ж)
            
            
               съответствие с критериите, предвидени в член 24, параграф 2 от Регламент (ЕО) № 708/2007.
            
         Член 4
   1.   Държавите-членки създават и постоянно актуализират информационна система, съдържаща подробна информация за всички заявления за разрешения за въвеждане на чуждоземен вид или за преместване на неприсъстващ в района вид. За всяко заявление за разрешение държавите-членки попълват информационна листовка, излагаща данните, посочени в приложението към настоящия регламент и в съответствие с формата, определен в него.
   2.   Най-късно до 31 декември 2009 г. държавите-членки следва да създадат електронна страница, достъпна по Интернет, съдържаща информацията, изложена в приложението към настоящия регламент. Електронната страница трябва да бъде в съответствие с насоките на „Инициатива за достъпност на мрежата“ (WAI).
   3.   Държавите-членки съобщават на Комисията интернет адреса на електронната страница.
   Член 5
   Настоящият регламент влиза в сила на двадесетия ден след публикуването му в Официален вестник на Европейския съюз.
   Член 4 обаче се прилага шест месеца след датата на влизане в сила на настоящия регламент.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 юни 2008 година.
      
         
            За Комисията
         
         Joe BORG
         
         
            Член на Комисията
         
      
   
   
      (1)  ОВ L 168, 28.6.2007 г., стp. 1.
   
      ПРИЛОЖЕНИЕ
      Информационната листовка, посочена в член 4, параграф 1
      Информационната листовка се попълва за единично/многократно (1) движение (въвеждане/преместване) на чуждоземен вид/неприсъстващ в района вид
      1.   Обща информация
      1.1.   Справочен номер на заявлението за разрешение:
      1.2.   Първо заявление: ДА/НЕ, ако НЕ: препратка към предишните заявления за разрешение
      1.3.   Дата на заявлението за разрешение: дд/мм/гггг
      1.4.   Данни за вида:
      1.4.1.   Код по ФАО
      1.4.2.   Общоприето наименование:
      1.4.3.   Научно наименование:
      1.4.4.   Подвидове (ако има такива):
      1.4.5.   Допълнителна информация:
      
                  Тетраплоид:
               
               
                  ДА/НЕ
               
            
                  Изкуствено създадени хибриди, способни да се размножават:
               
               
                  ДА/НЕ
               
            1.4.5.3.   Ако ДА, код по ФАО и наименование на видовете на родителите:
      1.5.   Източник:
      1.5.1.   Страна:
      1.5.2.   Местонахождение (име и адрес на източника):
      1.5.3.   Вид на източника (развъдник/ферма за наедряване/дивата природа):
      1.6.   Съоръжение за аквакултури — получател:
      1.6.1.   Местонахождение (име и адрес):
      1.6.2.   Метод на отглеждане: затворена/отворена (2) система
      1.7.   Брой на организмите и жизнен стадий (яйца, ларви, млади екземпляри, възрастни екземпляри):
      1.8.   Предназначение (консумация от човека, отглеждане за попълване на запасите, изследвания и т.н.):
      1.9.   Брой на предвидените движения:
      2.   Подбор и оценка на риска
      2.1.   Тип на движението:
      
                  Рутинно въвеждане или преместване:
               
               
                  ДА/НЕ
               
            
                  Издаване на разрешение:
               
               
                  ДА/НЕ
               
            
                  Дата на издаване на разрешението:
               
               
                  дд/мм/гггг
               
            2.1.1.3.   Орган, издал разрешението (пълен адрес):
      
                  Срок на валидност на разрешението:
               
               
                  Х години ХХ месеца
               
            2.1.1.5.   Ако е предмет на условия:
      
                  Карантина:
               
               
                  ДА/НЕ
               
            
                  Пробни освобождавания:
               
               
                  ДА/НЕ
               
            
                  Нерутинно въвеждане или преместване:
               
               
                  ДА/НЕ
               
            2.1.2.1.   Вид на риска:
      2.1.2.1.1.   Нисък
      2.1.2.1.2.   Среден
      2.1.2.1.3.   Висок
      2.1.2.2.   Обобщен доклад за цялостна оценка на екологичния риск (няколко реда и документ във формат PDF), също и на друг език на Общността (няколко реда)
      
                  Издаване на разрешение:
               
               
                  ДА/НЕ
               
            
                  Дата на издаване на разрешението:
               
               
                  дд/мм/гггг
               
            2.1.2.5.   Орган, издал разрешението:
      
                  Срок на валидност на разрешението:
               
               
                  Х години ХХ месеца
               
            2.1.2.7.   Ако е предмет на условия:
      
                  Карантина:
               
               
                  ДА/НЕ
               
            
                  Пробни освобождавания:
               
               
                  ДА/НЕ
               
            3.   Мониторинг
      3.1.   Продължителност на мониторинговата програма: ХХ месеца
      3.2.   Обобщение на резултатите от оценката на мониторинговата програма (няколко реда и документ във формат PDF), също и на друг език на Общността (няколко реда)
      
                  Прилагани планове за действие в непредвидени случаи:
               
               
                  ДА/НЕ
               
            
                  Отнемане на разрешението (ако е приложимо):
               
               
                  ДА/НЕ
               
            3.4.1.   Ако ДА: временно/за постоянно
      3.4.2.   Дата: дд/мм/гггг
      3.4.3.   Причини за отнемането (няколко реда) също и на друг език на Общността (няколко реда):
      
         (1)  Заявленията могат да бъдат подавани за многократни движения, които ще се извършват за срок, не по-дълъг от седем години (член 6, параграф 1 от Регламент (ЕО) № 708/2007).
      
         (2)  Съгласно определението в член 3, параграфи 2 и 3 от Регламент (ЕО) № 708/2007.